CELEX: C2010/288/08
Language: sl
Date: 2010-10-23 00:00:00
Title: Merila za dodelitev zadev senatom

23.10.2010   
            
            
               SL
            
            
               Uradni list Evropske unije
            
            
               C 288/5
            
         
      Merila za dodelitev zadev senatom
      (2010/C 288/08)
      Splošno sodišče je 20. septembra 2010 v skladu s členom 12 Poslovnika določilo merila za dodelitev zadev senatom za obdobje od 20. septembra 2010 do 31. avgusta 2011:
      
                  1.
               
               
                  Pritožbe zoper odločbe Sodišča za uslužbence se dodelijo pritožbenemu senatu nemudoma po vložitvi vloge, kar ne vpliva na morebitno poznejšo uporabo členov 14 in 51 Poslovnika.
               
            
                  2.
               
               
                  Zadeve, razen tistih iz prvega odstavka, se dodelijo senatom treh sodnikov nemudoma po vložitvi vloge, kar ne vpliva na morebitno poznejšo uporabo členov 14 in 51 Poslovnika.
                  Zadeve iz tega odstavka se dodelijo senatom po treh različnih vrstnih redih, določenih glede na zaporedje, v katerem so bile vpisane v sodnem tajništvu:
                  
                              —
                           
                           
                              za zadeve v postopkih glede pravil o konkurenci, ki se uporabljajo za podjetja, pravil o državnih pomočeh in pravil o trgovinskih zaščitnih ukrepih;
                           
                        
                              —
                           
                           
                              za zadeve glede pravic intelektualne lastnine, ki jih določa člen 130(1) Poslovnika;
                           
                        
                              —
                           
                           
                              za vse druge zadeve.
                           
                        
            V okviru navedenega vrstnega reda se senat treh sodnikov, sestavljen iz štirih, upošteva dvakrat ob vsaki tretji dodelitvi.
      Predsednik Splošnega sodišča lahko od tega vrstnega reda odstopi le zato, da bi upošteval medsebojno povezanost določenih zadev oziroma zagotovil enakomerno porazdelitev dela.